Απόφαση-ανάσα για δανειολήπτρια εξέδωσε πρόσφατα το Ειρηνοδικείο Πατρών.

Πρόκειται για μια γυναίκα, αγρότισσα από την Δυτική Αχαΐα, η οποία προσέφυγε στο Ειρηνοδικείο καθώς είχε χρέη ύψους 436.000 ευρώ και δύο αγροτικά ακίνητα υπό κατάσχεση. Υποστήριξε ότι αδυνατούσε να τα αποπληρώσει και το Δικαστήριο προέβη σε κούρεμα της τάξεως του 90% περίπου!

Αποφάσισε ότι θα καταβάλλει το ποσό των 250 ευρώ για 60 μήνες, δηλαδή της επιδίκασε το συνολικό ποσό των 15.000 ευρώ σε μια πενταετία και διέσωσε τα δύο ακίνητα.

Ο δικηγόρος Σπυρίδων Πιτσινής, ο οποίος χειρίστηκε την υπόθεση ερωτηθείς από την «Π.Γ.» ανέφερε τα εξής: «Είναι μια γενναία απόφαση που ελήφθη από το Ειρηνοδικείο Πατρών και αποδεικνύει ότι υπάρχει ελπίδα για τους δανειολήπτες από την ορθή εφαρμογή του Νόμου Κατσέλη, ο οποίος θα έχει ισχύ μέχρι τις 31 -12 -2018. Θα πρέπει λοιπόν οι δανειολήπτες – φυσικά πρόσωπα να σπεύσουν να ενταχθούν στο Νόμο, καθώς δεν μπορούν να κάνουν χρήση του εξωδικαστικού μηχανισμού».

Πηγή: gnomip.gr